ai4bharat/Pralekha huggingface dataset:
ऊर्जा मंत्रालय
केंद्रीय मंत्री नितीन गडकरी यांनी ‘गो इलेक्ट्रिक’ मोहिमेचा केला प्रारंभ, उर्जा मंत्री आर के सिंग उपस्थित
नवी दिल्ली, 19 फेब्रुवारी 2021
केंद्रीय रस्ते वाहतूक आणि महामार्ग मंत्री नितीन गडकरी यांनी ‘गो इलेक्ट्रिक’ या मोहिमेचा प्रारंभ केला. विजेवर चालणारी वाहने, इलेक्ट्रिक वाहनांसाठी चार्जिंग पायाभूत सुविधा आणि स्वयंपाकासाठी विजेवर चालणाऱ्या उपकरणांच्या लाभाबाबत जागृती करण्यासाठी ही मोहीम राबवण्यात येत आहे.
आयातीचे 8 लाख कोटी रुपयांचे बिल असलेल्या जीवाश्म इंधनासाठी इलेक्ट्रिक इंधन हा महत्वाचा पर्याय असल्याचे गडकरी यांनी या देशव्यापी मोहिमेचा प्रारंभ करताना सांगितले. पारंपरिक इंधनाशी तुलना करता इलेक्ट्रिक इंधन हे कमी खर्चिक, कार्बन उत्सर्जन कमी करणारे आणि स्वदेशी आहे. औष्णिक उर्जा प्रकल्पातून सोडल्या जाणाऱ्या कार्बन ऑक्साईडचे मूल्य वर्धन करण्याला प्रोत्साहन देण्याचे आवाहन त्यांनी यावेळी उपस्थित असलेले उर्जा मंत्री आर के सिंग यांना केले. भारतात इलेक्ट्रिक वरच्या स्वयंपाकासाठी असलेला वाव आणि संधी यांचाही त्यांनी उल्लेख केला. सार्वजनिक वाहतुकीचे विद्युतीकरण आर्थिक दृष्ट्या किफायतशीर तर आहेच त्याच बरोबर पर्यावरण स्नेहीही आहे असे ते म्हणाले. उर्जा मंत्रालयाने कृषी क्षेत्रातल्या टाकाऊ आणि बायोमास पासून हरित उर्जा निर्मितीला प्रोत्साहन द्यायला हवे, याचा देशातल्या शेतकऱ्यांनाही लाभ होईल असे गडकरी म्हणाले.
गो इलेक्ट्रिक मोहीम, येत्या काही वर्षात देशाचे आयातीवरचे अवलंबित्व कमी करण्यासाठी मदत करेल आणि स्वच्छ आणि हरित भविष्यासाठीही हे महत्वाचे पाऊल ठरेल असा विश्वास त्यांनी व्यक्त केला. देशभरात जागृती निर्माण करण्यासाठी आणि इलेक्ट्रिक वाहन निर्मात्यांचा आत्मविश्वास वृद्धिगत करण्यासाठी ही मोहीम हाती घेण्यात आली आहे.
ई मोबिलिटी इको सिस्टीमचा विकास दर्शवणाऱ्या गो इलेक्ट्रिक च्या बोध चिन्हाचेही यावेळी अनावरण करण्यात आले.
उर्जा मंत्रालया अंतर्गत असणाऱ्या एनर्जी इफिशियन्सी ब्युरोकडे या ई मोबिलिटी,सार्वजनिक चार्जिंग यांना प्रोत्साहन देण्यासाठी जागृती मोहीम राबवण्याची जबाबदारी सोपवण्यात आली आहे.M.Chopade/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 261
पंतप्रधान कार्यालय
विसाव्या आसियान -भारत शिखर संमेलनाच्या आरंभी पंतप्रधानांनी केलेले भाषण
नवी दिल्ली, 7 सप्टेंबर 2023
महामहिम, राष्ट्रपति जोको विडोडो,
नमस्कार
आपल्या मैत्रीपूर्ण भागिदारीला आता चार दशके पूर्ण होत आहेत
अशा प्रसंगी भारत– आसियान शिखर संमेलनात सहअध्यक्षपद भूषविणे,ही माझ्यासाठी अत्यंत आनंदाची पर्वणी आहे
या संमेलनाच्या या शानदार सोहळ्याच्या आयोजनासाठी राष्ट्रपति विडोडो यांचे मी मनापासून अभिनंदन करत आहे आणि त्यांचे आभार व्यक्त करत आहे.
तसेच आसियान समूहाच्या उत्कृष्ट अध्यक्षपदासाठी त्यांना खूप खूप शुभेच्छा आणि त्यांचे खूप खूप अभिनंदन.
कंबोडियाचे पंतप्रधान महामहीम ‘हुन मानेट’ यांनी नुकताच पदभार स्विकारला आहे त्याबद्दल मी त्यांचेही हार्दिक अभिनंदन करतो
या बैठकीला निरीक्षक म्हणून उपस्थित असलेले तिमोर लेस्तेचे पंतप्रधान महामहीम "सेनाना गुज़माओ” यांचेही मी मनःपूर्वक स्वागत करतो.
आदरणीय महामहीम ,
भारत आणि आसियान यांना ऐतिहासिक तसेच भौगोलिक रूपाने ही जोडलेले आहे.
त्याचबरोबर क्षेत्रीय एकता,शांति, समृद्धि, आणि विश्वाच्या बहुविध स्वरुपावरील असलेल्या आपल्या दोघांची असलेली श्रध्दा त्यानेही आपल्याला एकमेकांसोबत जोडले आहे.
आसियान हा भारताच्या ॲक्ट ईस्ट धोरणाचा  चा प्रमुख स्तंभ आहे.
आसीयान देशांची केंद्रीयता आणि इंडो-पॅसिफिक वरील आसीयानचा दृष्टीकोन यांचे भारत संपूर्ण समर्थन करत आहे.
भारताच्या हिंद प्रशांत पुढाकारात ही आसीयान क्षेत्राला प्रमुख स्थान दिले आहे.
गतवर्षी आम्ही भारत-आसियान मैत्रीवर्ष साजरे केले आणि आपल्यातील, संबंधांना एका 'सर्वसमावेशक रणनैतिक भागिदारीचे' स्वरूप दिले आहे.
आदरणीय महामहीम
आजच्या या वैश्विक अनिश्चितततेच्या वातावरणात सुध्दा आपल्यातील सहयोग प्रत्येक क्षेत्रांत प्रगती साध्य करत आहे. हेच आपल्या मैत्रीचे सामर्थ्य आणि लवचिकतेचे द्योतक आहे.
या वर्षीच्या आसियान संमेलनाची संकल्पना आहे आसियान-मैटर्ज़ -विकासाचा केंद्रबिंदू
आसियानचे महत्व असे आहे, की इथे प्रत्येकाची गोष्ट ऐकून घेतली जाते, आणि वैश्विक विकासात आसियान क्षेत्राची महत्वपूर्ण भूमिका आहे म्हणून आसियान हा विकासाचा केंद्रबिंदू ठरला आहे.
वसुधैव कुटुंबकम– एक पृथ्वी,एक कुटुंब, एक भवितव्य ही भावनाच भारताच्या जी-20 अध्यक्षतेची संकल्पना आहे.
महोदय,
एकविसावे शतक हे आशियाचे शतक आहे.आपल्या सर्वांचे शतक आहे
म्हणून कोविडपश्चातचे विश्व एका नियमाधिष्ठीत धारणेतून निर्माण होणे आवश्यक आहे तसेच मानवकल्याणासाठी सर्वांच्या एकत्रित प्रयत्नांची आवश्यकता आहे.
मुक्त आणि खुल्याप्रकारच्या हिंद - प्रशांत प्रगतीसाठी; आणि ग्लोबल साउथ चा आवाज बुलंद करण्यातच आपल्या सर्वांचे हित निगडित आहे.
आज आपल्या एकत्रित चर्चेतून भारत आणि आसियान क्षेत्राच्या भावी भविष्यासाठी आणि त्याला सुदृढ़ बनविण्यासाठी नवीन संकल्प केले जातील; यावर माझा विश्वास आहे.
सिंगापुरचे प्रतिनिधी आगामी अध्यक्ष ,लावो पीडीआर आणि आपण सर्वांसोबत, कार्य करण्यासाठी भारत प्रतिबद्ध आहे.
खूप खूप धन्यवाद ।Jadevi PS/S.Patgaonkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
सुक्ष्म, लघु आणि मध्यम उदयोग मंत्रालय
खादी आणि ग्रामोद्योग आयोगातर्फे जागतिक मधमाशीदिन साजरा
खादी आणि ग्रामोद्योग आयोगाने 1.70 लाख मधमाशी पेट्या वितरित केल्या आहेत; निसर्गात 8000 दशलक्ष मधमाश्यांची भर घातली आहे: अध्यक्ष, खादी ग्रामोद्योग आयोग
मुंबई, 20 मे 2022
खादी आणि ग्रामोद्योग आयोगाने  त्यांच्या मध्यवर्ती आणि क्षेत्रीय कार्यालयांमध्ये मध मिशन कार्यक्रमांतर्गत जागतिक मधमाशीदिन साजरा केला. खादी आणि ग्रामोद्योग आयोगाच्या, , मुंबई येथील मुख्यालयात झालेल्या कार्यक्रमाच्या अध्यक्षस्थानी आयोगाच्या मुख्य कार्यकारी अधिकारी प्रीता वर्मा या होत्या.
खादी आणि ग्रामोद्योग आयोगाचे अध्यक्ष, श्री विनय कुमार सक्सेना यांनी आपल्या व्हिडिओ संदेशात मधमाशीपालन उपक्रमांना प्रोत्साहन देण्यासाठी देशातील सर्व मधमाशीपालनकर्त्यांचे अभिनंदन केले. “हनी मिशन प्रोग्राम्स’ 2017 मध्ये सुरू करण्यात आले आणि गेल्या चार वर्षांत त्याचे परिणाम खरोखरच उत्साहवर्धक आहेत,” अशा शब्दांत अध्यक्षांनी मधमाशीपालकांच्या प्रयत्नांचे कौतुक केले.
"खादी आणि ग्रामोद्योग आयोगाने आतापर्यंत शेतकरी, आदिवासी आणि बेरोजगार तरुणांना 1.70 लाख मधमाश्यांच्या पेट्या वितरित केल्या आहेत," असं अध्यक्ष म्हणाले. त्यांनी नमूद केले की या पेट्या देशभरात वितरित केल्या गेल्या ज्यामुळे त्यांच्या उपजीविकेला आधार मिळाला. "खादी आणि ग्रामोद्योग आयोगाने निसर्गात 8000 दशलक्ष मधमाश्यांची विक्रमी भर घातली आहे," अशी माहिती त्यांनी दिली. मानवजातीच्या व्यापक लाभाच्या दृष्टीने मधमाशीपालनाला प्रोत्साहन देण्याचे आवाहन त्यांनी यावेळी केले. “जर आपल्याला आपले जीवन मधासारखे गोड करायचे असेल, तर आपले व्यक्तिगत जीवन, कोटुंबिक जीवन तसेच देशपातळीवर संघटित राहाण्यासाठी आपण मधमाशांकडून शिकले पाहिजे,” असं ते पुढे म्हणाले.
खादी आणि ग्रामोद्योग आयोगाच्या मुख्य कार्यकारी अधिकारी प्रीता वर्मा यांनी आपल्या भाषणात सांगितले की, आयोग नेहमीच आपल्या जबाबदारी आणि कर्तव्यात अग्रेसर असतो आणि खादी आणि ग्रामोद्योग आयोगाने 2017 पासून मधमाशीपालन क्षेत्रात उत्कृष्ट कार्य केले आहे. खादी आणि ग्रामोद्योग आयोगाने हनी मिशन कार्यक्रमाचा प्रचार करून आणि त्याचे रोजगाराच्या संधींमध्ये रूपांतर करून याबाबत जनजागृती केली आहे.
खादी आणि ग्रामोद्योग आयोगाच्या मुख्य दक्षता अधिकारी , संघमित्रा आणि संयुक्त मुख्य कार्यकारी अधिकारी श्री सत्यनारायण शुक्ला यांनीही कार्यक्रमाला हजेरी लावली, कार्यक्रमादरम्यान आयोगाचे सर्व कार्यक्रम संचालक आणि अधिकारी उपस्थित होते
मधमाशीपालन हा एक व्यापक आणि जागतिक उपक्रम आहे, लाखो मधमाशीपालनकर्ते त्यांच्या उपजीविकेसाठी आणि आरोग्यपूर्ण जीवनासाठी मधमाशांवर अवलंबून असतात. वन्य परागीभवन करण्याबरोबरच, मधमाश्या जैवविविधता राखण्यात, अनेक वनस्पतींचे अस्तित्व आणि पुनरुत्पादन सुनिश्चित करण्यात, जंगलाच्या पुनरुत्पादनास आधार, टिकाऊपणा आणि हवामान बदलाशी जुळवून घेण्यास प्रोत्साहन देण्यात, कृषी उत्पादनांचे प्रमाण आणि गुणवत्ता सुधारण्यात मोठी भूमिका बजावतात.
मधमाशीपालन आणि मध अभियान कार्यक्रमाच्या अधिक माहितीसाठी ल़ॉगइन करा
https://www.kvic.gov.in/
https://www.kvic.gov.in/kvicres/newhm/indexdec.htmlPIB Mumbai | S.Patil/S.Auti/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 140
कार्मिक, सार्वजनिक तक्रार आणि निवृत्ती वेतन मंत्रालय
चांद्रयान -3 आणि आदित्य-एल 1 या मोहिमा भारताच्या पुढील 25 वर्षांच्या अमृतकाळातील प्रगतीपथाचे नेतृत्व करणाऱ्या ठरतील: डॉ जितेंद्र सिंह
अंतराळ मोहिमांच्या बाबतीत, नासा, रॉसकॉसमॉस अशा अंतराळ संस्थांशी स्पर्धा करण्याची क्षमता आता इस्रोकडे आहे: डॉ जितेंद्र सिंह
डॉ जितेंद्र सिंह म्हणतात, या युगाची ‘मोदी युग’ अशी यथोचित ओळख; पंतप्रधान नरेंद्र मोदी यांच्या प्रगतीशील धोरणांचे स्वागत असून, चंद्रयान-3 आणि आदित्य-एल 1 ही त्या धोरणांचीच परिणती
चांद्रयान-3 आणि आदित्य-एल 1 या मोहिमा, भारताच्या पुढील 25 वर्षांच्या अमृतकाळातील प्रगतीपथाचे नेतृत्व करणाऱ्या आहेत, असे केंद्रीय विज्ञान आणि तंत्रज्ञान राज्यमंत्री , पंतप्रधान कार्यालयाचे राज्यमंत्री, आणि कार्मिक, सार्वजनिक तक्रार निवारण, निवृत्ती वेतन, अणुऊर्जा आणि अंतराळ मंत्री डॉ जितेंद्र सिंह यांनी म्हटले आहे.
जम्मूत उधमपूर जिल्ह्यात टिकरी-वन बी पंचायत इथे 'मेरी माटी मेरा देश' मोहिमेची सुरुवात करताना ते बोलत होते. या मोहिमेच्या माध्यमातून प्रत्येक घराघरातून माती आणि तांदूळ यांनी भरलेले कलश घेऊन, देशभरात अमृत कलश यात्रांची सुरुवात होत आहे. या यात्रा म्हणजे मातृभूमीच्या भरभराटीसाठी जनतेच्या योगदानाचे प्रतीक आहेत, असे डॉक्टर जितेंद्र सिंह यांनी सांगितले.
भारताने अंतराळ मोहिमांमध्ये अलीकडे मिळवलेले देखणे यश केवळ पंतप्रधान नरेंद्र मोदी यांच्या नेतृत्वामुळेच शक्य झाले आहे. पंतप्रधानांनी, सार्वजनिक-खाजगी भागीदारीच्या माध्यमातून भारताच्या अंतराळ क्षेत्रासाठी नवीन क्षितिजे खुली केली आहेत आणि आता 'आकांक्षां पुढती गगनही ठेंगणे' ही उक्ती भारताच्या अंतराळ क्षेत्रासाठी खरी ठरली आहे, असे डॉ. जितेंद्र सिंह यांनी, या ‘मेरी माटी मेरा देश’ मोहिमेची सुरुवात करताना सांगितले.
भारताने अंतराळ मोहिमांच्या बाबतीत घेतलेल्या हनुमान उडीची, गेली नऊ वर्षे, साक्षीदार ठरली आहेत आणि त्यामुळे याबाबतीत नासा, रॉसकॉसमॉस अशा आंतरराष्ट्रीय अंतराळ संस्थांशी स्पर्धा करण्याची क्षमता राखत, भारत त्यांच्या पंक्तीत जाऊन बसला आहे, असे डॉक्टर जितेंद्र सिंह म्हणाले. या जागतिक अंतराळ संशोधन संस्था आता अंतराळ मोहिमांसाठी इस्रोशी सहयोग साधत आहेत असेही ते पुढे म्हणाले.
भारताने मर्यादित साधन संपत्ती आणि माफक खर्चात, मनुष्यबळ आणि मनुष्य क्षमतेच्या वापराबाबत आपले प्रभुत्व जगासमोर सार्थपणे प्रदर्शित केले आहे आणि त्यामुळे भारत जगात एक आघाडीचे राष्ट्र आणि वैज्ञानिक-आर्थिक शक्ती म्हणून नावारूपाला आला आहे, असे जितेंद्र सिंह म्हणाले.
डॉक्टर जितेंद्र सिंह यांनी पुढे असेही सांगितले की सामूहिक योगदानासह एकत्रित प्रयत्न करण्यासाठी सर्व भागधारकांना एकत्र आणण्यासारखे अनेक प्रगतीशील धोरणात्मक निर्णय घेतल्याबद्दल, संपूर्ण जग या सर्व यशाचे श्रेय पंतप्रधान नरेंद्र मोदी यांना देत आहे.
भारताला 2047 साली यशोशिखरावर विराजमान झालेले पाहण्यासाठी, अमृत कलश यात्रांमध्ये सहभागी व्हावे, पंच प्रणांची शपथ घ्यावी, भारताची प्रगती आणि विकासासाठी वचनबद्ध व्हावे अशी विनंती सुद्धा डॉक्टर जितेंद्र सिंह यांनी या कार्यक्रमात लोकांना केली.
या कार्यक्रमाला या भागातील पंचायत राज संस्थांच्या प्रतिनिधींसह जिल्हा विकास परिषदेचे  अध्यक्ष लालचंद आणि उधमपूरच्या उपायुक्त सलोनी राय सुद्धा उपस्थित होत्या.
आरोग्य आणि कुटुंब कल्याण मंत्रालय
पूर्ण लसीकरण झालेल्या व्यक्तींची संख्या प्रथमच अंशतः लसीकरण झालेल्या पात्र लोकसंख्येपेक्षा जास्त: डॉ. मनसुख मांडवीय
"लोकांचा सरकारवरील भरवसा आणि विश्वास, 'जन-भागीदारी' आणि 'हर घर दस्तक' मोहिमेमुळे हे यश शक्य झाले."
देशात लसीच्या मात्रांची कमतरता नसल्याची केंद्रीय आरोग्यमंत्र्यांची ग्वाही, लोकांना दुसरी मात्रा घेण्यासाठी पुढे येण्याचे केले आवाहन
“देशात पूर्ण लसीकरण झालेल्या व्यक्तींची संख्या प्रथमच अंशतः लसीकरण झालेल्या पात्र लोकसंख्येपेक्षा जास्त झाली आहे. माननीय पंतप्रधानांची ‘जन-भागीदारी’ ची दृष्टी आणि ‘संपूर्ण सरकारी दृष्टीकोन’, लोकांचा सरकारवरील भरवसा आणि विश्वास तसेच सध्या सुरू असलेल्या ‘हर घर दस्तक’ मोहिमेला देशाच्या विविध भागातून मिळणाऱ्या उदंड प्रतिसादामुळे हे शक्य झाले आहे." असे प्रतिपादन केंद्रीय आरोग्य आणि कुटुंब कल्याण मंत्री डॉ. मनसुख मांडवीय यांनी आज नवी दिल्ली येथे केले.
आज सकाळी 7 वाजताच्या तात्पुरत्या अहवालानुसार देशात एकूण 113.68 कोटी  हून अधिक लसीच्या मात्रा देण्यात आल्या असून गेल्या 24 तासांत 67,82,042 लसींच्या मात्रा देण्यात आल्या आहेत. 1,16,73,459 सत्रांतून हे साध्य झाले आहे. त्यापैकी 75,57,24,081 जणांना लसीची पहिली मात्रा तर 38,11,55,604 जणांना लसीची दुसरी मात्रा देण्यात आली. अशा प्रकारे, पूर्ण लसीकरण झालेल्या व्यक्तींची संख्या  ज्यांना एकच मात्रा देण्यात आली आहे  त्यांच्यापेक्षा जास्त आहे.
महिनाभर चालणाऱ्या 'हर घर दस्तक' मोहिमेच्या अखेरीस देशात प्रत्येक भारतीयाचे लसीकरण होईल, असा विश्वास केंद्रीय आरोग्यमंत्र्यांनी व्यक्त केला. 100 कोटी लोकांचे लसीकरण करण्याचा बहुमान देशाने 21 ऑक्टोबर 2021 रोजी प्राप्त केला. त्यानंतर पंतप्रधान श्री नरेंद्र मोदीजींनी आवाहन करून प्रत्येक घरातील प्रत्येक नागरिकाला कोविड-19 प्रतिबंधक लस मिळण्यासाठी 3 नोव्हेंबर 2021 रोजी 'हर घर दस्तक' मोहीम सुरू केली असे डॉ. मांडवीय यांनी सांगितले.
देशात लसीच्या मात्रांची कमतरता नसल्याची ग्वाहीही केंद्रीय आरोग्यमंत्र्यांनी दिली. त्यांनी लोकांना दुसऱ्या मात्रेसाठी पुढे येण्याचे तसेच त्यांच्या कुटुंबातील आणि समाजातील लोकांना लसीच्या दोन्ही मात्रा घेण्यास प्रवृत्त करण्याचे आवाहन केले.
वाणिज्य आणि उदयोग मंत्रालय
स्टार्ट अप उपक्रमासंदर्भात डीपीआयआयटीकडून राज्य क्रमवारीसाठी सुरुवात
नवी दिल्ली, 20 फेब्रुवारी 2019
स्टार्ट अप क्रमवारी 2018 च्या यशानंतर इंटरनेट व्यापार आणि उद्योग चालना विभागाने दुसऱ्या वर्षासाठीच्या राज्य क्रमवारीला सुरुवात केली आहे. गेल्या वर्षी यात 27 राज्ये आणि 3 केंद्रशासित प्रदेश सहभागी झाले होते.
स्टार्ट अप क्रमवारी आराखड्याचा उद्देश राज्ये आणि केंद्रशासित प्रदेशांमध्ये स्टार्ट अप्सना पोषक परिसंस्था निर्माण व्हावी, एकमेकांच्या सर्वोत्तम पद्धतींचे आदानप्रदान व्हावे हा आहे. हा आराखडा राज्य सरकारे आणि केंद्रशासित प्रदेशांबरोबर झालेल्या चर्चेच्या अनेक फेऱ्यांनंतर तयार करण्यात आला आहे.
2019 च्या क्रमवारी आराखड्यामध्ये 9 स्तंभ आणि 30 कृती बिंदूंचा समावेश आहे. संस्थात्मक साहाय्य, सुगम नियमन, जागरूकता, भांडवली पाठिंबा यासाठी राज्ये/ केंद्रशासित प्रदेश करत असलेल्या प्रयत्नांचे परीक्षण याअंतर्गत केले जाईल. परीक्षणांतर्गत राज्ये/ केंद्रशासित प्रदेशांनी 1 मे 2018 ते 30 जून 2019 या कालावधीत योजलेल्या उपायांचे मूल्यांकन केले जाईल. राज्ये/ केंद्रशासित प्रदेशांना आपल्या सुधारणा www.startupindia.gov.in या संकेतस्थळावरील राज्य स्टार्ट अप क्रमवारी डॅशबोर्डवर पाठवाव्या लागतील.
N. Sapre/S.Kakade/D. Rane
(Visitor Counter : 123
मंत्रिमंडळ
देशात पूर प्रतिबंध आणि 2017-18 ते 2019-20दरम्यान सीमावर्ती भागांशी संबंधित नदी व्यवस्थापन आणि कामासाठीच्या एफएमबीएपीला मंत्रिमंडळाची मान्यता
(नवी दिल्ली, 7 मार्च 2019
देशात पूर प्रतिबंध आणि 2017-18 ते 2019-20दरम्यान सीमावर्ती भागांशी संबंधित नदी व्यवस्थापन आणि कामासाठीच्या,पूर व्यवस्थापन आणि सीमा क्षेत्र कार्यक्रम  ला पंतप्रधान नरेंद्र मोदी यांच्या अध्यक्षतेखाली झालेल्या मंत्रिमंडळ बैठकीत मंत्रिमंडळाने मान्यता देण्यात आली. यासाठी 3342 कोटी रुपये खर्च होणार आहे.
लाभ-
प्रभावी पूर व्यवस्थापन,धूप नियंत्रण आणि समुद्री धूप रोखण्यासाठी एफएमबीएपी योजना देशभरात राबवली जाणार आहे.देशातली गावे,शहरे,औद्योगिक आस्थापने,कृषी क्षेत्र यांचे पूर आणि धूप यापासून रक्षण होण्यासाठी हा प्रस्ताव उपयुक्त ठरणार आहे.
वित्तीय पाठबळ-
सर्वसाधारण वर्गातल्या राज्यांसाठी केंद्र 50% आणि राज्य 50 % टक्के खर्च करेल.ईशान्येकडची राज्ये आणि सिक्कीम, जम्मू काश्मीर आणि हिमाचल प्रदेश आणि उत्तराखंड यासाठी केंद्र 70% तर राज्य 30 % हे प्रमाण राहील. बाराव्या पंचवार्षिक योजनेतल्या पूर व्यवस्थापन कार्यक्रम आणि नदी व्यवस्थापन हे दोन घटक एकत्र करून हा कार्यक्रम तयार करण्यात आला आहे.
N.Sapre/N.Chitale/P.Kor
रस्ते वाहतूक आणि महामार्ग मंत्रालय
समाजातील वंचितांच्या विकासासाठी तळागाळातील शेवटच्या व्यक्तीपर्यंत पोहोचण्याचा सरकारचा प्रयत्न - नितीन गडकरी
नवी दिल्ली, 25 ऑगस्ट 2022
केंद्रीय रस्ते वाहतूक आणि महामार्ग मंत्री नितीन गडकरी म्हणाले की, समाजातील वंचितांच्या विकासासाठी तळागाळातील प्रत्येक शेवटच्या व्यक्तीपर्यंत पोहोचणे, आणि त्यांची सेवा करणे हा आमच्या सरकारचा प्रयत्न आहे.
केंद्रीय सामाजिक न्याय आणि सक्षमीकरण मंत्री डॉ. वीरेंद्र कुमार यांच्यासमवेत केंद्र सरकारच्या राष्ट्रीय वयोश्री आणि दिव्यांग व्यक्तींना सहाय्य योजनेंतर्गत आज दक्षिण नागपुरमध्ये ज्येष्ठ नागरिक आणि दिव्यांग व्यक्तींना मोफत उपकरणे आणि साहित्य वाटप कार्यक्रमाचे उद्घाटन करताना, गडकरी म्हणाले की आम्ही या उपक्रमासाठी वचनबद्ध आहोत.
2016 मध्ये, पंतप्रधान नरेंद्र मोदी यांच्या नेतृत्वाखाली, सरकारने देशात "दिव्यांग व्यक्तीं हक्क कायदा" जारी केला. हे लक्षात घेऊन ज्येष्ठ नागरिक आणि दिव्यांग व्यक्तींसाठी 27 फेब्रुवारी ते 23 एप्रिल 2022 या कालावधीत राष्ट्रीय वयोश्री योजनेंतर्गत तपासणी शिबिराचे आयोजन करण्यात आले होते, ज्यामध्ये नागपूर शहरातील 28000 आणि ग्रामीण नागपुरातील 8000 अशा एकूण 36000 लोकांची तपासणी करण्यात आली होती. या लोकांना आता 2 लाख 41 हजार उपकरणे आणि साहित्याचे वाटप केले जाणार आहे. याची एकूण किंमत 34.83 कोटी रुपये आहे.
या उपकरणांच्या वितरणासाठी नागपूर शहरातील सहाही विधानसभा मतदारसंघात कार्यक्रम आयोजित करण्यात येत असून, या उपक्रमांतर्गत आजचा हा पहिला कार्यक्रम आहे. दक्षिण नागपूर विधानसभा मतदारसंघातील 9,018 लाभार्थ्यांना एकूण 66 हजार उपकरणे देण्यात आली आहेत, ज्यांची एकत्रित किंमत 9 कोटी रुपयांपेक्षा जास्त आहे.
या उपकरणांच्या 43 प्रकारांमध्ये प्रामुख्याने तीन चाकी सायकल , व्हील चेअर, चालण्याच्या काठ्या, डिजिटल श्रवणयंत्र, दृष्टिहीनांसाठी स्क्रीन रीडिंग असलेले स्मार्ट फोन, कृत्रिम हात आणि पायांसह ब्रेल कॅन  यांसारखी साधने आणि साहित्य यांचा समावेश आहे.
N.Chitale/G.Deoda/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 130
आरोग्य आणि कुटुंब कल्याण मंत्रालय
कोविड मदतीविषयी अद्ययावत माहिती
15,567 ऑक्सिजन कॉन्सन्ट्रेटर्स; 15,801 ऑक्सिजन सिलिंडर्स; 19 ऑक्सिजन निर्मिती संयंत्रे; 10,950 व्हेंटिलेटर्स/बीआय पीएपी, सुमारे 6.6 लाख रेमडिसीवीरच्या कुप्या आतापर्यंत राज्ये आणि केंद्रशासित प्रदेशांना वितरित/पाठवण्यात आल्या आहेत.
कोविड विरोधातील भारत सरकारच्या लढ्यासाठी 27 एप्रिल 2021 पासून विविध देश व संस्थांकडून वैद्यकीय सामुग्री व उपकरणांच्या स्वरूपात मदत मिळत आहे. ही मदत तातडीने राज्ये आणि केंद्रशासित प्रदेशांना वितरित/ पाठवली जात आहे.
रस्ते आणि हवाई मार्गाने 27 एप्रिल 2021 ते 20 मे 2021 या कालावधीत एकूण 15,567 ऑक्सिजन कॉन्सन्ट्रेटर्स; 15,801 ऑक्सिजन सिलिंडर्स; 19 ऑक्सिजन निर्मिती संयंत्रे; 10,950 व्हेंटिलेटर्स/बीआय पीएपी, सुमारे 6.6 लाख रेमडिसीवीरच्या कुप्या राज्ये आणि केंद्रशासित प्रदेशांना वितरित/पाठवण्यात आल्या आहेत.
19/20 मे 2021 रोजी प्रामुख्याने वेल्स, कतार, ओंटारिओ , युएई, स्पेन, यूएसआयएसपीएफ आणि गलियर्ड, ईली लिली, इंडियन डॅनिश चेम्बर ऑफ कॉमर्स  कडून मिळालेली मदत
|
|
Consignments
|
|
Quantity
|
|
Oxygen Concentrators
|
|
2,474
|
|
Ventilators/Bi-PAP/CPAP
|
|
526
|
|
Remdesivir
|
|
27,356
|
|
Baricitinib
|
|
1,09,172
|
|
Favipiravir
|
|
104 boxes
याव्यतिरिक्त व्हायरल ट्रान्सपोर्ट मेडिकल ट्यूब्स प्राप्त झाल्या आहेत
राज्ये/केंद्रशासित प्रदेश आणि संस्थांना मदतीचे सुरळीत आणि तात्काळ वाटप होत आहे.
केंद्रीय आरोग्य मंत्रालय यावर सतत देखरेख करत आहे. देणग्या, निधी, मदत स्वरूपात परदेशातून आलेल्या सर्व वस्तूंचे समायोजन व पाठवणी साठी केंद्रीय आरोग्य मंत्रालयात एक समर्पित समन्वय कक्ष उभारला आहे. त्या केंद्राचे काम 26 एप्रिल 2021 पासूनच सुरू झाले आहे. 2 मे 2021 पासून आरोग्य मंत्रालयाने यासाठी एक मार्गदर्शक कार्य प्रणाली ठरवून दिली आहे.
अल्पसंख्यांक मंत्रालय
अल्पसंख्याकांमधील साक्षरतेचे प्रमाण
नवी दिल्ली, 7 एप्रिल 2022
अधिसूचित अल्पसंख्यकांच्या शैक्षणिक सक्षमीकरणासाठी केंद्रीय शिक्षण मंत्रालयाने राबविलेल्या योजना आणि कार्यक्रमांमुळे तसेच सरकारच्या इतर परिणामकारक प्रयत्नांमुळे शाळेतून होणाऱ्या अल्पसंख्याक समाजातील इयत्ता पहिली ते सहावीत शिकणाऱ्या विद्यार्थ्यांच्या गळतीचे प्रमाण 2015-16 मध्ये 8.59% होते ते कमी होऊन 2020-21 मध्ये 0.8% झाले आहे. त्याचप्रमाणे इयत्ता 6वी ते 9वी च्या विद्यार्थ्यांच्या गळतीचे 2015-16 मध्ये असलेले 10.53% प्रमाण 2020-21 मध्ये कमी होऊन 2.69% झाले आहे. तसेच इयत्ता 9 वी ते 11 वी या गटातील विद्यार्थ्यांचे शाळा सोडण्याचे प्रमाण 2015-16 साली 20.71% होते ते 2020-21 मध्ये कमी होऊन 15.98% झाले आहे.
यूडीआयएसई+ च्या माहितीनुसार, 2015-16 मध्ये अल्पसंख्याक समाजातील 411 लाख विद्यार्थ्यांनी शाळेत प्रवेश घेतला होता ते प्रमाण वाढून 2020-21 मध्ये 455 लाख झाले आहे. तसेच, एआयएसएचईच्या अहवालानुसार अल्पसंख्याक समाजातील उच्च शिक्षण घेण्यासाठी नोंदणी करणाऱ्या विद्यार्थ्यांची संख्या 2015-16 मध्ये 22.97 लाख होती त्यात वाढ होऊन 2019-20 मध्ये ती 29.88 लाख झाली आहे.
वर्ष 2011 मध्ये झालेल्या जनगणनेनुसार, देशाच्या 72.98% इतक्या राष्ट्रीय साक्षरता दराच्या तुलनेत, मुस्लिम समाजाचा साक्षरता दर 68.54% होता, तर ख्रिश्चन, शीख, बौद्ध आणि जैन समाजातील साक्षरतेचे प्रमाण अनुक्रमे 84.53%, 75.39%, 81.29% आणि 94.88% इतके होते.
देशभरातील 15 वर्षे आणि त्यावरील वयाच्या निरक्षर नागरिकांना साक्षर करण्यास प्रोत्साहन देण्यासाठी राज्ये आणि केंद्रशासित प्रदेशांना पाठबळ पुरविण्याच्या हेतूने भारत सरकारने नुकतीच “नूतन भारत साक्षरता कार्यक्रम” ही केंद्र पुरस्कृत नवी योजना मंजूर केली आहे. वर्ष 2022-23 ते 2026-27 या कालावधीत राबविल्या जाणाऱ्या या कार्यक्रमाच्या माध्यमातून अल्पसंख्याक समाजातील निरक्षर व्यक्तींसह देशातील एकूण 5 कोटी निरक्षर नागरिकांना साक्षर करण्याचे उद्दिष्ट ठेवण्यात आले आहे. या योजनेच्या अंमलबजावणीसाठी एकूण 1037.90 कोटी रुपयांचा खर्च अपेक्षित असून त्यापैकी 700 कोटी रुपये केंद्र सरकारकडून दिले जातील तर राज्य सरकारांना उर्वरित 337.90 कोटी रुपयांच्या खर्चाचा भार उचलावा लागेल.
देशातील ख्रिश्चन, जैन, शीख, मुस्लिम, बौद्ध आणि पारशी या सहा अधिसूचित अल्पसंख्याक समुदायांतील विद्यार्थी आणि लाभार्थ्यांच्या शैक्षणिक सक्षमीकरणासाठी केंद्रीय अल्पसंख्याक व्यवहार मंत्रालय विविध योजनादेखील राबवीत आहे.
केंद्रीय अल्पसंख्याक व्यवहार मंत्री मुख्तार अब्बास नक्वी यांनी आज लोकसभेत लिखित उत्तराद्वारे ही माहिती दिली.
S.Kulkarni/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 146
आरोग्य आणि कुटुंब कल्याण मंत्रालय
कोविड-19 अद्ययावत स्थिती
देशव्यापी लसीकरण मोहिमेअंतर्गत आतापर्यंत 34.46 कोटी लसींच्या मात्रा देण्यात आल्या
गेल्या 24 तासांत भारतात कोविडचे 44,111 नवे रुग्ण आढळले
भारतातील उपचाराधीन रुग्णांची संख्या, गेल्या 97 दिवसांनंतर 5 लाखांपेक्षा कमी झाली असून ती 4,95,533 इतकी झाली
सध्या एकूण रुग्णांच्या प्रमाणात उपचाराधीन रुग्णांचे प्रमाण 1.62% इतके आहे.
आतापर्यंत देशात एकूण 2,96,05,779 रुग्ण कोविडमुक्त झाले
गेल्या 24 तासांत 57,477 रुग्ण कोविडमुक्त झाले
दैनंदिन रुग्णसंख्येपेक्षा बरे होणाऱ्यांची संख्या सलग 51 व्या दिवशी अधिक
रुग्ण बरे होण्याचे एकूण प्रमाण 97.06% पर्यंत वाढले
साप्ताहिक पॉझिटीव्हीटी दर 5% पेक्षा कमी असून, सध्या तो 2.35% इतका आहे.
दैनंदिन पॉझिटिव्हीटीचा दर 2.35% वर आला असून सलग 26 व्या दिवशी हा दर 5% पेक्षा खाली आहे
चाचण्यांची क्षमता लक्षणीयरित्या वाढलेली आहे- आतापर्यंत एकूण 41.64 कोटी चाचण्या करण्यात आल्या
पर्यटन मंत्रालय
पर्यटन मंत्रालयाने आजादी का अमृत महोत्सव याचा एक भाग म्हणून ‘गांधी इन बाँम्बे’ या पुस्तकाच्या आँनलाईन अभिवाचनाचे सत्र आयोजित केले.
इंडिया टुरिझम मुंबई, या पर्यटन मंत्रालयाच्या पश्चिम विभागातील प्रादेशिक कार्यालयाने “आजादी का अमृत महोत्सव” या उत्सवाचा एक भाग म्हणून “गांधी इन बाँम्बे” या डॉ. उषा ठक्कर आणि श्रीमती संध्या मेहता यांनी लिहिलेल्या पुस्तकाच्या आँनलाईन अभिवाचनाचे सत्र दिनांक 15 मार्च 2021 रोजी आयोजित केले होते.
या पुस्तक अभिवाचन सत्राच्यादरम्यान लेखिकाही सहभागी झाल्या आणि त्यांनी प्रेक्षकांना या पुस्तकातील निवडक प्रकरणातील रंजक ओळी वाचून दाखवत उपस्थितांना, “गांधी इन बाँम्बे” म्हणजे आत्ताच्या मुंबईतील रस्त्यावर ज्यावेळी फिरत असत त्या गतकाळात नेले .
मुंबई म्हणजे त्यावेळचे बाँम्बे हे गांधीजींच्या विविध राजकीय चळवळींचे कसे महत्त्वाचे केंद्र होते आणि त्यांच्या नेतृत्वाखाली भारतीय स्वातंत्र्ययुध्दात मुंबईने जे स्पृहणीय स्थान मिळविले होते,त्याचा उल्लेख लेखिकांनी केला. गांधीजींचे मणीभवनमधील दिवस आणि 1919 मधे रोलेक्ट कायद्याविरोधात गांधीजींनी पहिला देशव्यापी निषेध करत या शहरात सत्याग्रहाला प्रारंभ केला, ज्यामुळे त्यांना विख्यात राजकीय नेता म्हणून उच्च स्थान प्राप्त झाले, त्या दिवसांची हकीगत यावेळी लेखिकाद्वायांनी सांगितली. गांधीजींनी 1920 साली सुरू केलेल्या असहकार चळवळ आणि 1942 साली सुरू केलेल्या चलेजाव आंदोलन अशा महत्वाच्या चळवळींवरही लेखिकांनी भाष्य केले.
पर्यटन मंत्रालयाच्या अतिरिक्त महासंचालक श्रीमती रुपिंदर ब्रार यांनी आपल्या उदघाटनपर भाषणात, पर्यटन मंत्रालयाने आजादी का अमृत महोत्सव या निमित्ताने पर्यटन आणि आतिथ्य उद्योगातील सदस्य, मार्गदर्शक, विद्यार्थी, सर्वसामान्य जनता /अभ्यागत यांना सहभागी करून घेत सुरू केलेल्या विविध उपक्रमांच्या आयोजनाबाबत प्रास्ताविक केले.पंतप्रधान नरेंद्र मोदी यांनी अहमदाबाद येथे दिनांक 12 मार्च 2021 रोज आजादी का अमृत महोत्सव याच्या कार्यक्रमाची सुरुवात केली आणि साबरमती आश्रमापासून निघालेल्या पदयात्रेला हिरवा कंदील दाखवला,याचाही उल्लेख श्रीमती ब्रार यांनी केला.
आजादी का अमृत महोत्सव  ही स्वातंत्र्याच्या 75 व्या वर्धापनदिनाचे स्मरण करत त्यानिमित्ताने भारत सरकारने आयोजित केलेली उत्सवांची मालिका आहे.हा उत्सव हा जन- सहभाग या भावनेतून साजरा करण्यात येणारा जन-उत्सव आहे.
डॉ.उषा ठक्कर या सध्या मणीभवन गांधी संग्रहालय, मुंबई, भारत याच्या अध्यक्ष आहेत. त्या एसएनडीटी महिला विद्यापीठ मुंबई येथून राज्यशास्त्र विषयाच्या प्राध्यापक आणि विभागप्रमुख म्हणून निवृत्त झाल्या. श्रीमती संध्या मेहता या मणीभवन गांधी संग्रहालय येथे संशोधक आहेत.
Jaydevi PS/S.Patgoankar/P.Kor